അഭിഭാഷകര്ക്കെതിരെ കര്ശന നടപടി വേണം പത്രപ്രവര്ത്തക യൂനിയന് അഭിഭാഷകര്ക്കെതിരെ കര്ശന നടപടി വേണം പത്രപ്രവര്ത്തക യൂനിയന് തിരുവനന്തപുരം: വഞ്ചിയൂര് കോടതിയില് മാധ്യമപ്രവര്ത്തകരെ കൈേയറ്റം ചെയ്ത അഭിഭാഷകര്ക്കെതിരെ കര്ശന നടപടി സ്വീകരിക്കണമെന്ന് കേരള പത്രപ്രവര്ത്തക യൂനിയന് കെ.യു.ഡബ്ല്യൂ.ജെ ആവശ്യപ്പെട്ടു. മാധ്യമ പ്രവര്ത്തകനായ കെ.എം. ബഷീര് വാഹനമിടിച്ച് കൊല്ലപ്പെട്ട സംഭവത്തിലെ പ്രതികളായ ശ്രീറാം വെങ്കിട്ടരാമന്, വഫ ഫിറോസ് എന്നിവരുടെ ചിത്രമെടുത്ത സിറാജ് പത്രത്തിന്െറ ഫോട്ടോഗ്രാഫര് ശിവജിയെ കൈയേറ്റം ചെയ്യുകയും മൊബൈല് ഫോണും ഐ.ഡി കാര്ഡും പിടിച്ചുവാങ്ങുകയുമാണ് അഭിഭാഷകര് ചെയ്തത്. പത്രപ്രവര്ത്തക യൂനിയന് തിരുവനന്തപുരം ജില്ല പ്രസിഡന്റ് സുരേഷ് വെള്ളിമംഗലത്തിന് നേരെയും കൈയേറ്റമുണ്ടായി. അഭിഭാഷകര്ക്കെതിരെ കേസെടുക്കുന്ന കാര്യത്തില് പൊലീസ് വലിയ വിമുഖതയാണ് കാണിച്ചത്. കര്ശന നടപടി സ്വീകരിക്കണമെന്ന് ആവശ്യപ്പെട്ട് മുഖ്യമന്ത്രിക്ക് കത്ത് നല്കിയതായി യൂനിയന് സംസ്ഥാന പ്രസിഡന്റ് കെ.പി. റെജിയും ജനറല് സെക്രട്ടറി ഇ എസ്. സുഭാഷും പ്രസ്താവനയില് അറിയിച്ചു.